I.

Povolenia na pobyt vydávané podľa jednotného formátu v zmysle nariadenia Rady (ES) č. 1030/2002 — Povolenie na pobyt „Doklad o usadení sa (Niederlassungsnachweis)“ vo formáte karty ID1 podľa jednotných akcií na základe nariadenia Rady (ES) č. 1030/2002 z 13. júna 2002, ktorým sa stanovuje jednotný formát povolení na pobyt pre štátnych príslušníkov tretích štátov (v Rakúsku vydávané v období od 1. januára 2003 do 31. decembra 2005). — Povolenie na pobyt vo forme nálepky podľa jednotných akcií na základe nariadenia Rady (ES) č. 1030/2002 z 13. júna 2002, ktorým sa stanovuje jednotný formát povolení na pobyt pre štátnych príslušníkov tretích štátov (v Rakúsku vydávané v období od 1. januára 2005 do 31. decembra 2005). — Povolenie na pobyt „Povolenie usadiť sa (Niederlassungsbewilligung)“, „Rodinný príslušník (Familienangehöriger)“, „Trvalý pobyt – EÚ (Daueraufenthalt-EG)“, „Trvalý pobyt – rodinný príslušník (Daueraufenthalt-Familienangehöriger)“ a „Povolenie na pobyt (Aufenthaltsbewilligung)“ vo formáte karty ID1 podľa jednotných akcií na základe nariadenia Rady (ES) č. 1030/2002 z 13. júna 2002, ktorým sa stanovuje jednotný formát povolení na pobyt pre štátnych príslušníkov tretích štátov (v Rakúsku vydávané od 1. januára 2006). V „povolení na pobyt“ (Aufenthaltsbewilligung) sa uvádza konkrétny účel, na ktorý bolo vydané. „Povolenie na pobyt (Aufenthaltsbewilligung)“ môže byť vydané na tieto účely: „vnútropodnikový presun (ICT)“, „vyslaný pracovník (Betriebsentsandter)“, „samostatne zárobkovo činná osoba (Selbständiger)“, „osobitné prípady závislej činnosti (Sonderfälle unselbständiger Erwerbstätigkeit)“, „žiak (Schüler)“, „sociálny pracovník (Sozialdienstleistender)“, „zjednotenie rodiny (Familiengemeinschaft)“. „Povolenie na pobyt (Aufenthaltsbewilligung)“ na účely „ICT“ a „mobile ICT“ sa vydáva od 1. októbra 2017. Povolenie na pobyt na účely „študent (Student)“, „dobrovoľník (Freiwilliger)“ a „mobilita výskumných pracovníkov (Forscher-Mobilität)“ sa vydáva od 1. septembra 2018. Povolenie na pobyt „študent (Studierender)“ sa vydávalo do 31. augusta 2018. „Povolenie usadiť sa“ (Niederlassungsbewilligung) môže byť vydané bez ďalších spresnení alebo na tieto účely: osobám bez zárobkovej činnosti a závislým osobám. Od 1. októbra 2017 možno udeliť „Povolenie usadiť sa (Niederlassungsbewilligung)“ aj na tieto účely: „výskumník (Forscher)“, „umelec (Künstler)“ alebo „osobitné prípady závislej činnosti (Sonderfälle unselbständiger Erwerbstätigkeit)“. Povolenie na pobyt „Povolenie usadiť sa (Niederlassungsbewilligung)“ na účely „kľúčová pracovná sila (Schlüsselkraft)“, „bez obmedzenia (unbeschränkt)“ a „s obmedzením (beschränkt)“ bolo v Rakúsku vydávané do 30. júna 2011. Povolenie na pobyt „Trvalý pobyt – EÚ (Daueraufenthalt-EG)“ a „Trvalý pobyt – rodinný príslušník (Daueraufenthalt-Familienangehöriger)“ bolo v Rakúsku vydávané do 31. decembra 2013. Povolenie na pobyt na účely „paragrafu 69a zákona o usadení sa a pobyte“ bolo v Rakúsku vydávané do 31. decembra 2013. Do 30. septembra 2017 bolo „povolenie na pobyt (Aufenthaltsbewilligung)“ vydávané aj na tieto účely: „rotačná pracovná sila (Rotationsarbeitskraft)“, „umelec (Künstler)“ a „výskumník (Forscher)“. — Povolenie na pobyt „Červeno-bielo-červený preukaz (Rot-Weiß-Rot-Karte)“, „Červeno–bielo–červený preukaz plus (Rot-Weiß-Rot-Karte plus)“ a „Modrý preukaz EÚ (Blaue Karte EU)“ vo formáte karty ID1 podľa jednotných akcií na základe nariadenia Rady (ES) č. 1030/2002 z 13. júna 2002, ktorým sa stanovuje jednotný formát povolení na pobyt pre štátnych príslušníkov tretích štátov (v Rakúsku vydávané od 1. júla 2011). — Povolenie na pobyt „Trvalý pobyt – EÚ (Daueraufenthalt-EG)“ podľa jednotných akcií na základe nariadenia Rady (ES) č. 1030/2002 z 13. júna 2002, ktorým sa stanovuje jednotný formát povolení na pobyt pre štátnych príslušníkov tretích krajín (v Rakúsku sa vydáva od 1. januára 2014). — Povolenie na pobyt „Oprávnenie na pobyt plus (Aufenthaltsberechtigung plus)“ v zmysle paragrafu 55 ods. 1 alebo paragrafu 56 ods. 1 azylového zákona v znení uverejnenom v Spolkovom vestníku Rakúskej republiky I č. 100/2005 zodpovedá doterajším ustanoveniam paragrafu 41a ods. 9 a paragrafu 43 ods. 3 zákona o usadení sa a pobyte v znení uverejnenom v Spolkovom vestníku Rakúskej republiky I č. 38/2011. V Rakúsku sa vydáva od 1. januára 2014. — Povolenie na pobyt „Oprávnenie na pobyt (Aufenthaltsberechtigung)“ v zmysle paragrafu 55 ods. 2 alebo paragrafu 56 ods. 2 azylového zákona v znení uverejnenom v Spolkovom vestníku Rakúskej republiky I č. 100/2005 zodpovedá doterajšiemu „Povoleniu usadiť sa (Niederlassungsbewilligung)“ podľa paragrafu 43 ods. 3 a 4 zákona o usadení sa a pobyte v znení uverejnenom v Spolkovom vestníku Rakúskej republiky I č. 38/2011. V Rakúsku sa vydáva od 1. januára 2014. — Povolením na pobyt „Oprávnenie na pobyt z dôvodu zvláštnej ochrany (Aufenthaltsberechtigung aus besonderem Schutz)“ v zmysle paragrafu 57 azylového zákona v znení uverejnenom v Spolkovom vestníku Rakúskej republiky I č. 100/2005 sa v Rakúsku zodpovedajúcim spôsobom ďalej transponujú ustanovenia smernice Rady 2004/81/ES z 29. apríla 2004 o povoleniach na trvalý pobyt, vydávaných štátnym príslušníkom tretích krajín, ktorí sú obeťami nezákonného obchodovania s ľuďmi alebo ktorí boli predmetom konania umožňujúceho nelegálne prisťahovalectvo a ktorí spolupracovali s príslušnými orgánmi. Predchádzajúcou právnou úpravou bol paragraf 69a ods. 1 zákona o usadení sa a pobyte v znení uverejnenom v Spolkovom vestníku Rakúskej republiky I č. 38/2011. V Rakúsku sa vydáva od 1. januára 2014.